પોલીસે જણાવ્યું હતું કે આ ઘટનાની યોજના ઘડવાવાળા મોતીલાલને આ માટે 25 લાખ રૂપિયા આપવામાં આવ્યા હતા. આ રકમ તેમને શમસુલ હોદા નામના વ્યક્તિએ આપી હતી, જે આઇએસઆઇ નો એજન્ટ છે અને દિલ્હીમાં રહે છે. તેની સૂચના મળ્યા પછી જ બ્રજકિશોર ગિરી અને અન્ય લોકોએ રેલવે ટ્રેક પર IED લગાવ્યું હતું, જેનાથી આ દુર્ઘટના ઘટી. ધરપકડ કરાયેલા વ્યક્તિઓ પાસેથી એ પણ જાણવા મળ્યું કે, તેમને બ્રજકિશોરી દ્વારા પૈસા આપવામાં આવ્યા હતા. આ ઉપરાંત પોલીસે જણાવ્યું કે, આ પહેલા ચંપારણમાં નેપાળ બોર્ડર પાસેના રેલવે ટ્રેકને ઉડાવવાની યોજના બનાવવામાં આવી હતી, પરંતુ એ યોજના સફળ ન થઇ શકી. એક પેસેન્જર ટ્રેન પસાર થતી હોય એ સમયે રેલવે ટ્રેક પર ધમાકો કરવાનો હતો, પરંતુ જેમને આ કોમ સોંપવામાં આવ્યું હતું તેમણે છેલ્લી ઘડીએ પીછે હઠ કરતાં યોજના નિષ્ફળ ગઇ. પોલીસે આગળ જણાવ્યું કે, શમસુલ હોદાના કહેવા પર ધરપકડ થયેલા લોકોએ બે વ્યક્તિની હત્યા કરી દીધી હતી, કારણ કે તેઓ યોજના અનુસાર ઓપરેશન પાર નહોતા પાડી શક્યા.